Rajko Prodanović
Rajko Prodanović (szerbül: Рајко Продановић, Belgrád, 1986. április 24. –) szerb válogatott kézilabdázó, az RK Vojvodina játékosa.

Pályafutása

Klubcsapatokban 
Rajko Prodanovic hazájában kezdte pályafutását, majd megfordult Spanyolországban és a macedón Vardar Szkopjéban is. 2011 nyarán Magyarországon, a Pick Szeged csapatában folytatta pályafutását. Két szezont töltött a csapatnál, majd a 2013-2014-es idénytől a rivális MKB Veszprémbe szerződött, miután nem hosszabbította meg lejáró szerződését. 2013 szeptemberében a német Rhein-Neckar Löwen az idény hátralevő részére kölcsönvette a bakonyi klubtól.

Miután kölcsönszerződése lejárt, visszatért a Veszprémhez, ám Carlos Ortega vezetőedző nem számított a játékára, Prodanović pedig visszatért a Szegedhez, ahol kettő plusz egy éves szerződést ír alá. 2016 nyarán a fehérorosz Breszt szerződtette. 2017-ben és 2018-ban bajnok és kupagyőztes lett a csapattal.

2018 nyarán a Vojvodina játékosa lett.

A válogatottban 
2012-ben részt vett a londoni olimpián és tagja volt a hazai pályán Európa-bajnoki ezüstérmet nyerő szerb válogatottnak.

Sikerei,díjai 
Pick Szeged
Magyar bajnokság
 ezüstérmes: 2012, 2013, 2015, 2016
Magyar Kupa
 döntős: 2012, 2013, 2015, 2016
Rhein-Neckar Löwen
Német bajnokság
 ezüstérmes: 2014
Breszt
Fehérorosz bajnokság
 bajnok: 2017, 2018
Fehérorosz Kupa
 győztes: 2017, 2018

Jegyzetek

További információk 
Rajko Prodanović az Európa Kézilabda-szövetség honlapján

Szerb kézilabdázók
1986-ban született személyek
Élő személyek
Szerb olimpikonok
A Pick Szeged kézilabdázói
A Veszprém KSE kézilabdázói